**ИНСТИТУТ ЗА ЈАВНО ЗДРАВЉЕ СРБИЈЕ** **„ДР МИЛАН ЈОВАНОВИЋ БАТУТ”**

**ЦЕНТАР ЗА ПРОМОЦИЈУ ЗДРАВЉА**

**И**

**МРЕЖА ИНСТИТУТА/ЗАВОДА ЗА ЈАВНО ЗДРАВЉЕ У РЕПУБЛИЦИ СРБИЈИ**

**РАСПИСУЈУ КОНКУРС ЗА ИЗБОР НАЈБОЉИХ**

**ЛИКОВНИХ И ЛИТЕРАРНИХ РАДОВА НА СЛЕДЕЋЕ ТЕМЕ:**

1. **„МАЈЧИНО МЛЕКО – НАЈБОЉА ХРАНА ОД ПРВОГ ДАНА”**
2. **„ПРАВО НА ХРАНУ ДА ИМА СВАКО – ПОКАЖИ КАКО”**

Конкурс је намењен деци из предшколских установа и ученицима основних школа у Републици Србији. Циљ конкурса је да се подстакне здравственоваспитни рад у предшколским установама и основним школама на тему правилне исхране и подршке дојењу као најоптималнијем начину исхране новорођенчади и одојчади.

За сваку од тема, по три најбоља ликовна рада у категорији предшколски узраст и по три најбоља литерарна и ликовна рада у категорији ученика узраста I– IV разреда основне школе и V–VIII разреда основне школе, предшколске установе и школе могу да доставе окружном заводу/институту за јавно здравље, Центру за промоцију здравља, са назнаком „За конкурс –Светска недеља дојења” и „За конкурс – Октобар месец правилне исхране” најкасније до 18. октобра 2024. године. Ликовни радови треба да буду урађени ликовном техником по избору, на папиру формата блока број 5. Други формати и технике (на пример макете и слично) неће бити разматрани. Радови се не враћају.

Најбољи ликовни и литерарни радови биће изабрани на нивоу округа, а затим их окружни заводи/институти за јавно здравље достављају Институту за јавно здравље Србије „Др Милан Јовановић Батут” до 28. октобра 2024. године.

Конкурс није наградног карактера (иако у складу са могућностима могу бити обезбеђене награде), већ се кроз избор и промоцију најбољих дечијих радова подстиче здравственоваспитни рад који прати израду радова.

Најбољи радови на националном нивоу биће постављени на сајт Института за јавно здравље Србије и коришћени за израду здравственоваспитних материјала.